
DR.30.11.2015  93  

 

Berhubung dengan P.60 butiran yang sama, di Kementerian Pertahanan 
diperuntukkan sebanyak RM3.8 bilion. Ini peruntukan pembangunan. Saya yakin dan 
percaya peruntukan ini adalah digunakan untuk membayar perolehan-perolehan yang telah 
dilakukan untuk Tentera Laut, Tentera Darat dan Tentera Udara. Untuk itu, Kementerian 
Pertahanan saya mohon untuk memberi butiran bayaran perolehan tersebut. Berapa 
banyak kah kita telah bayar untuk perolehan Littoral Combat Ship, berapa banyak juga kita 
telah bayar untuk Short Range Air Defence Missile. Saya juga ingin tahu berapa banyak 
kah kita telah bayar untuk  armored  vehicle 8x8, begitu juga dengan perolehan A400M 
Airbus dan juga intelligence and surveillance system yang telah kita peroleh sebelum ini 
dan berapa banyak kah kos ataupun bayaran ansuran yang kita perlu bayar pada tahun ini. 

■1850 

Sebagaimana dinyatakan oleh Menteri Pertahanan, tahun hadapan beliau akan 
membina sebanyak 1,000 rumah kelamin.  Peruntukan yang diperuntukkan pada tahun 
lepas setakat RM162 juta.  Untuk itu, saya ingin mendapatkan penjelasan dan pencerahan 
daripada Kementerian Pertahanan di manakah kuarters-kuarters yang akan dibina 
sebanyak 1,000 tersebut untuk tentera laut, darat, udara dan juga bersama.   

Saya ingin menyentuh perkara yang dibangkitkan oleh Yang Berhormat Kuala Krai 
berhubung dengan strategi 70% persediaan.  Ini telah saya bangkitkan pada pertama kali 
saya bersidang di Dewan ini.  Oleh kerana 70% persediaan itu merupakan 70% aset yang 
digunakan untuk operasi pada setiap tahun, maka sebab itu saya kata persediaan ataupun 
kesiapsiagaannya sepatutnya 100% untuk 7% attack yang beroperasi. Untuk itu saya 
mohon Kementerian Pertahanan supaya melihat balik kepada strategi yang dibentangkan di 
dalam laporan bajet ini supaya mengubah kepada 100% persediaan aset 70% yang 
bersedia untuk beroperasi.  Sekian daripada saya, Tuan Pengerusi.  Terima kasih.   

Tuan Pengerusi [Datuk Seri Dr. Ronald Kiandee]: Yang Berhormat Parit Sulong 
bangun lagi ya.  Sepuluh orang bangun, dia tidak bangun. Bagilah Yang Berhormat Parit 
Sulong.   

 

6.51 ptg. 

Dato’ Noraini binti Ahmad [Parit Sulong]:  Terima kasih, Tuan Pengerusi.  Satu 
sahaja butiran.  Maksud Bekalan 60 Butiran 060000 – Program Latihan Khidmat Negara.  
Program Latihan Khidmat Negara ini nampaknya bakal berwajah baru dan kita maklum 
bahawa kerajaan memperkenalkan ada lima modul dengan tiga sub modul dalam PLKN.  
Jadi saya cuma hendak bertanya kepada pihak kementerian mengenai pemilihan peserta 
PLKN ini.  Adakah ia dibuat secara rawak seperti sebelum ini, seperti yang biasa dilakukan 
ataupun mungkin terdapat pertukaran daripada segi mekanisme dalam memilih pelatih-
pelatih PLKN yang akan pergi untuk menghadiri PLKN ini?   

Selain daripada itu, pelatih PLKN ini memang datang daripada pelbagai latar 
belakang.  Jadinya, mungkin ada juga isu seperti isu keselamatan yang mungkin boleh 
diberi perhatian.  Jadi saya hendak tanya kepada pihak kementerian adakah terdapat 
penambahbaikan daripada segi keselamatan untuk semua kem di seluruh Malaysia ini 
memandangkan terdapat juga sebelum ini perkara-perkara yang tidak dapat dielakkan yang 
tidak diingini yang telah terjadi.   

Saya hendak bertanya mengenai alumni PLKN.  Saya tengok ia satu langkah yang 
menarik yang telah diumumkan.  Jadi sebelum apabila ada alumni PLKN ini, mungkin saya 
hendak bertanya kepada pihak kementerian.  Adakah pihak kementerian ada merangka 
apa-apa pelan ataupun program untuk memastikan bahawa PLKN ini akan sebenarnya 
memberi manfaat kepada ahli-ahlinya sendiri dan bukan hanya satu program alumni 
ataupun satu penubuhan alumni sekadar hendak mengumpul semua orang tetapi tidak 
mempunyai matlamat dan juga rangka kerja yang menarik yang boleh menghimpunkan 
semua alumni PLKN ini?   

Itu sahaja, Tuan Pengerusi.  Terima kasih kerana memberi saya peluang.  

Tuan Pengerusi [Datuk Seri Dr. Ronald Kiandee]:  Yang Berhormat Kuala Krai.  

 

 



Berhubung dengan P.60 butiran yang sama, di Kementerian Pertahanan diperuntukkan sebanyak RM3.8 bilion. Ini peruntukan pembangunan. Saya yakin dan percaya peruntukan ini adalah digunakan untuk membayar perolehan-perolehan yang telah dilakukan untuk Tentera Laut, Tentera Darat dan Tentera Udara. Untuk itu, Kementerian Pertahanan saya mohon untuk memberi butiran bayaran perolehan tersebut. Berapa banyak kah kita telah bayar untuk perolehan Littoral Combat Ship, berapa banyak juga kita telah bayar untuk Short Range Air Defence Missile. Saya juga ingin tahu berapa banyak kah kita telah bayar untuk armored vehicle 8x8, begitu juga dengan perolehan A400M Airbus dan juga intelligence and surveillance system yang telah kita peroleh sebelum ini dan berapa banyak kah kos ataupun bayaran ansuran yang kita perlu bayar pada tahun ini. #1850 Sebagaimana dinyatakan oleh Menteri Pertahanan, tahun hadapan beliau akan membina sebanyak 1,000 rumah kelamin. Peruntukan yang diperuntukkan pada tahun lepas setakat RM162 juta. Untuk itu, saya ingin mendapatkan penjelasan dan pencerahan daripada Kementerian Pertahanan di manakah kuarters-kuarters yang akan dibina sebanyak 1,000 tersebut untuk tentera laut, darat, udara dan juga bersama. Saya ingin menyentuh perkara yang dibangkitkan oleh Yang Berhormat Kuala Krai berhubung dengan strategi 70% persediaan. Ini telah saya bangkitkan pada pertama kali saya bersidang di Dewan ini. Oleh kerana 70% persediaan itu merupakan 70% aset yang digunakan untuk operasi pada setiap tahun, maka sebab itu saya kata persediaan ataupun kesiapsiagaannya sepatutnya 100% untuk 7% attack yang beroperasi. Untuk itu saya mohon Kementerian Pertahanan supaya melihat balik kepada strategi yang dibentangkan di dalam laporan bajet ini supaya mengubah kepada 100% persediaan aset 70% yang bersedia untuk beroperasi. Sekian daripada saya, Tuan Pengerusi. Terima kasih. Tuan Pengerusi [Datuk Seri Dr. Ronald Kiandee]: Yang Berhormat Parit Sulong bangun lagi ya. Sepuluh orang bangun, dia tidak bangun. Bagilah Yang Berhormat Parit Sulong. 6.51 ptg. Dato' Noraini binti Ahmad [Parit Sulong]: Terima kasih, Tuan Pengerusi. Satu sahaja butiran. Maksud Bekalan 60 Butiran 060000- Program Latihan Khidmat Negara. Program Latihan Khidmat Negara ini nampaknya bakal berwajah baru dan kita maklum bahawa kerajaan memperkenalkan ada lima modul dengan tiga sub modul dalam PLKN. Jadi saya cuma hendak bertanya kepada pihak kementerian mengenai pemilihan peserta PLKN ini. Adakah ia dibuat secara rawak seperti sebelum ini, seperti yang biasa dilakukan ataupun mungkin terdapat pertukaran daripada segi mekanisme dalam memilih pelatih- pelatih PLKN yang akan pergi untuk menghadiri PLKN ini? Selain daripada itu, pelatih PLKN ini memang datang daripada pelbagai latar belakang. Jadinya, mungkin ada juga isu seperti isu keselamatan yang mungkin boleh diberi perhatian. Jadi saya hendak tanya kepada pihak kementerian adakah terdapat penambahbaikan daripada segi keselamatan untuk semua kem di seluruh Malaysia ini memandangkan terdapat juga sebelum ini perkara-perkara yang tidak dapat dielakkan yang tidak diingini yang telah terjadi. Saya hendak bertanya mengenai alumni PLKN. Saya tengok ia satu langkah yang menarik yang telah diumumkan. Jadi sebelum apabila ada alumni PLKN ini, mungkin saya hendak bertanya kepada pihak kementerian. Adakah pihak kementerian ada merangka apa-apa pelan ataupun program untuk memastikan bahawa PLKN ini akan sebenarnya memberi manfaat kepada ahli-ahlinya sendiri dan bukan hanya satu program alumni ataupun satu penubuhan alumni sekadar hendak mengumpul semua orang tetapi tidak mempunyai matlamat dan juga rangka kerja yang menarik yang boleh menghimpunkan semua alumni PLKN ini? Itu sahaja, Tuan Pengerusi. Terima kasih kerana memberi saya peluang. Tuan Pengerusi [Datuk Seri Dr. Ronald Kiandee]: Yang Berhormat Kuala Krai.